Հայաստանի ազգային ագրարային համալսարանի ռեկտորի պաշտոնակատար Վարդան Ուռուտյանը, ողջունելով ներկաներին, հույս հայտնեց, որ համալսարանի հարկի տակ կծնվեն համատեղ ծրագրերի եւ համագործակցության նոր գաղափարներ ու հնարավորություններ. «Եթե ինձ հարցնեն, թե որոնք են Հայաստանում երիտասարդության՝ մարդկային կապիտալի զարգացման առումով եւ բուհերի՝ ինստիտուցիոնալ կարողությունների զարգացման տեսանկյունից ամենաշատ ազդեցություն ունեցած եւ ունեցող ծրագրերը, ապա իմ ցուցակում ԵՄ ծրագրերը՝ ներառյալ «Էրազմուս+»-ը, կլինեն վերին հորիզոնականներում: Ես շնորհակալ եմ ԵՄ-ին շարունակական աջակցության համար»: